**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pilnsabiedrība „Nacionālā būvkompāniju apvienība” 2018.gada 15.janvārī Rīgas pilsētas Vidzemes priekšpilsētas tiesā iesniedza prasības pieteikumu pret Latvijas Republiku Kultūras ministrijas personā par parāda 9 242 595,33 *euro* apmērā, līgumsoda 924 259,53 *euro* apmērā, likumisko nokavējuma procentu par laika periodu no 2016.gada 21.maija līdz 2018.gada 15.janvārim 1 223 497,80 *euro* apmērā un procentu par termiņā nesamaksātajiem procentiem 59 130,43 *euro* apmērā piedziņu, kopējā prasības summa sastādīja 11 449 483,09 *euro*.  Saskaņā ar Vidzemes priekšpilsētas tiesas 2019.gada 1.marta spriedumu civillietā Nr.C30453918 (turpmāk – Spriedums) pilnsabiedrības „Nacionālā būvkompāniju apvienība” prasība tika daļēji apmierināta. Saskaņā ar Spriedumu tika nolemts:   1. piedzīt no Latvijas Republikas Kultūras ministrijas personā par labu pilnsabiedrībai „Nacionālā būvkompāniju apvienība” parādu 9 272 319,25 *euro* un tiesas izdevumus 60 083,51 *euro* (kopā 9 332 402,76 *euro*), nosakot atbildētājai Sprieduma labprātīgai izpildei 10 (desmit) dienu termiņu pēc Sprieduma spēkā stāšanās; 2. noteikt pilnsabiedrībai „Nacionālā būvkompāniju apvienība” tiesības saņemt no Latvijas Republikas Kultūras ministrijas personā likumiskos 8 % gadā no piespriestās, bet nepiedzītās parāda pamatsummas par laiku līdz Sprieduma izpildei; 3. noraidīt pilnsabiedrības „Nacionālā būvkompāniju apvienība” prasību pret Latvijas Republiku Kultūras ministrijas personā daļā par 2 862 212,89 *euro* piedziņu, kas sastāv no līgumsoda 927 231,93 *euro* apmērā, likumiskajiem nokavējuma procentiem 1816 317,53 *euro* apmērā un procentiem par laikā nesamaksātajiem procentiem 118 663,43 *euro* apmērā.   Spriedumu var pārsūdzēt apelācijas kārtībā Rīgas apgabaltiesas Civillietu tiesu kolēģijā 20 (divdesmit) dienu laikā no Sprieduma sastādīšanas (pasludināšanas) dienas, apelācijas sūdzību iesniedzot Rīgas pilsētas Vidzemes priekšpilsētas tiesā.  Kultūras ministrija savu viedokli civillietā Nr.C30453918 nav mainījusi un uzskata, ka prasītājs ir nepamatoti cēlis tiesā prasību par parāda piedziņu, jo Kultūras ministrija ir pilnībā norēķinājusies par Latvijas Nacionālās bibliotēkas būvdarbiem, līdz ar to par Spriedumu iesniegs apelācijas sūdzību.  Civilprocesa likuma 34. panta ceturtā daļa noteic: „Par apelācijas sūdzību maksājama valsts nodeva atbilstoši likmei, kāda jāmaksā, iesniedzot prasības pieteikumu (pieteikumu sevišķās tiesāšanas kārtības lietā), bet mantiska rakstura strīdos – likmei, kuru aprēķina atbilstoši strīda summai pirmās instances tiesā.”  Civilprocesa likuma 34.panta pirmās daļas 1.punkta „f” apakšpunkts noteic, ka par prasību, kas novērtējama naudas summā un kas pārsniedz 711 435 *euro*, maksā valsts nodevu šādā apmērā: 8 715 *euro* plus 0,6 % no prasības summas, kas pārsniedz 711 435 *euro*. Ņemot vērā minēto, par apelācijas sūdzības iesniegšanu tiesā, ar kuru tiek pārsūdzēts Spriedums daļā, ar kuru no Latvijas Republikas Kultūras ministrijas personā nolemts piedzīt 9 272 319,25 *euro*, maksājama valsts nodeva 60 080,31 *euro* apmērā (8 715 *euro* + (0,6 % x 8 560 884,25 *euro*) = 8 715 *euro* + 51 365,31 *euro* = 60 080,31 *euro*).  Valsts nodeva par tiesas izdevumu pārsūdzēšanu apelācijas kārtībā nav maksājama. Tiesību doktrīnā ir noteikts: „Nevar prasīt tiesu nodevu par apelācijas sūdzību, kas apstrīd pirmās instances spriedumu tikai tiesāšanās izdevumu ziņā” *(sk. Konradi F., Zvejnieks T. un citi. Civilprocesa likums (1938. g. izd., 1939. g. iespied.) ar paskaidrojumiem. Rīga: Valsts tipogrāfijas izdevums, 1939, 294. lpp)*. Citiem vārdiem sakot, „[g]adījumos, kad pirmās instances spriedums ir pārsūdzēts tikai daļā par tiesāšanās izdevumiem, (..) apelācijas sūdzības pieņemamas bez tiesu nodevas (..)” *(sk. Ozoliņš O. Senāta Civildepartamenta prakse 1939. gadā. Tieslietu Ministrijas Vēstnesis, 1940, Nr. 2)*. Bez tam, judikatūrā ir nostiprināta atziņa, ka valsts nodeva nav maksājama par ar lietas vešanu saistīto izdevumu pārsūdzēšanu apelācijas kārtībā. Analogs secinājums ir izdarāms arī par tiesas izdevumu pārsūdzēšanu apelācijas kārtībā.  Kultūras ministrija izvērtēja iespējas apmaksāt valsts nodevu 60 080,31 *euro* apmērā 2019.gadā apstiprinātā budžeta ietvaros un secināja, ka Kultūras ministrijai nav brīvu līdzekļu nodevas samaksai, kā arī nav iespēju atrast finansējumu citās budžeta programmās.  Ņemot vērā minēto, no valsts budžeta programmas 02.00.00 „Līdzekļi neparedzētiem gadījumiem” nepieciešams finansējums 60 081 *euro* apmērā, lai nodrošinātu valsts nodevas samaksu un Kultūras ministrija varētu nodrošināt apelācijas sūdzības iesniegšanu par Spriedumu. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2019.gads** | | Turpmākie trīs gadi (*euro*) | | | | |
| **2020.** | | **2021.** | | **2022.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |  |  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 60 081 | 0 | 0 | 0 | 0 | 0 |
| 2.1. valsts pamatbudžets | 0 | 60 081 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -60 081 |  |  |  |  |  |
| 3.1. valsts pamatbudžets | 0 | -60 081 |  |  |  |  |  |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 60 081 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Civilprocesa likuma 34. panta ceturtā daļa noteic: „Par apelācijas sūdzību maksājama valsts nodeva atbilstoši likmei, kāda jāmaksā, iesniedzot prasības pieteikumu (pieteikumu sevišķās tiesāšanas kārtības lietā), bet mantiska rakstura strīdos – likmei, kuru aprēķina atbilstoši strīda summai pirmās instances tiesā.” Civilprocesa likuma 34.panta pirmās daļas 1.punkta „f” apakšpunkts noteic, ka par prasību, kas novērtējama naudas summā un kas pārsniedz 711 435 *euro*, maksā valsts nodevu šādā apmērā: 8 715 *euro* plus 0,6 % no prasības summas, kas pārsniedz 711 435 *euro*. Ņemot vērā minēto, par apelācijas sūdzības  iesniegšanu tiesā, ar kuru tiek pārsūdzēts Spriedums daļā, ar kuru no Latvijas Republikas Kultūras ministrijas personā nolemts piedzīt 9 272 319,25 *euro*, maksājama valsts nodeva 60 080,31 *euro* apmērā (8 715 *euro* + (0,6 % x 8 560 884,25 *euro*) = 8 715 *euro* + 51 365,31 *euro* = 60 080,31 *euro*). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumi tiek segti no valsts budžeta programmas 02.00.00 „Līdzekļi neparedzētiem gadījumiem”. | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| Projekts šo jomu neskar. | | | | | | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. B.Zakevica

Pārups 67330284

[Edvins.Parups@km.gov.lv](mailto:Edvins.Parups@km.gov.lv)